China Engineering Pe Stange Hersteller & Lieferanten & Fabrik
Engineering Pe Stange Engineering PE-Stange Engineering UHMWVPE Stange Engineering Klare PC-Stange Engineering Pom Sheet Engineering ESD PEI Stab Engineering PE Kunststoffstange Engineering ABS Sheet 320x568 Resolution Flowers Wallpapers | Page 1
Categories Resolutions 131 Flowers Wallpapers 320x568 Resolution HomeFlowers Wallpapers
320x568 Current Resolution
Brightly Colored TulipsLilac FlowersWater Drop On FlowerFlower ModPansy FlowerOrange Dahlia FlowerPink Rose HDFlowers VeilPink RosesBlue Morning Glory FlowerFlower BallPink RoseSummer Flowes 4kCherry Flowers PinkFlowerTulip 26875 Nobb Ct, Pioneer, CA 95666 (MLS #18018673) :: Heidi Phong Real Estate Team
26875 Nobb Ct Pioneer, CA 95666 Betaalmiddelereg bir324 betaalmiddele
Hierdie studiegids bevat verduidelikende aantekeninge van al die temas wat gedurende die semester behandel gaan word. Die temas word as volg in die gids uiteengesit:
Onderwerp (as ŉ opskrif) - Die opskrif sê vir u waaroor die lesing gaan.
*Voorvereistes - Dui aan (waar van toepassing) watter voorafkennis of voorafleer u nodig het om hierdie onderwerp suksesvol aan te pak.
Studiedoelwitte - Sit die basiese kennis en vaardighede wat u moet bereik het nadat u die lesing afgehandel het. Wanneer u studeer vir toetse of die eksamen, dien dit as u afbakening. Hierdie doelwitte/uitkomste sal u deur die werk lei en indien u al hierdie doelwitte kan beantwoord, sal u enige vraag in ŉ toets of die eksamen kan beantwoord.
Bestudeer - Voorgeskrewe materiaal wat u MOET bestudeer. Dit sluit die toepaslike gedeeltes in u voorgeskrewe handboek en materiaal in.
Lees - Materiaal wat u aandagtig moet deurlees. Dit word aanbeveel dat u hierdie gedeeltes wel raadpleeg aangesien dit as agtergrond tot die voorgeskrewe gedeeltes dien en ook u basiese kennis en begrip van die vak sal verbeter.
Doel van voorgeskrewe materiaal - ŉ Kort uiteensetting van die belang van die voorgeskrewe materiaal sodat u dit binne verband kan bestudeer en die kern kan uithaal.
Aktiwiteite - Verskillende aktiwiteite word ingesluit om u te help om die werk te bemeester en toe te pas. Dit is verpligtend om hierdie aktiwiteite te voltooi en op die voorgeskrewe datum (soos aangedui in u kursushandleiding) as individuele portefeulje in te handig. Hierdie aktiwiteite sal 10% van u semestersyfer bydra.
Woordelys - ŉ Lys van belangrike terminologie word ingesluit. U moet die betekenis van hierdie woorde naslaan. Daar is plek in die gids by elke lesing waar u die betekenis van die begrippe kan inskryf.
Kontrole - aan die einde van elke lesing, sal u ŉ kontroleblokkie vind wat verwys na die toepaslike gedeelte in die handboek/voorgeskrewe materiaal wat u moes bestudeer het. U kan daarin afmerk of u die werk gelees het, opgesom het en/of geleer het.
betekenis van aksiewoorde vir assessering
Hierdie lys van aksiewoorde met hul betekenis het ten doel dat u verstaan wat van u verwag word in toetse en eksamens. Die uiteensetting van die aksiewoorde is reeds aan u bekend. U het in Strafreg by adv Kruger daarmee kennis gemaak.
NOEM / LYS: Skryf in kort sinne die verlangde inligting neer, sonder ŉ bespreking daarvan.
BESKRYF: Gee ŉ gedetailleerde uiteensetting van ŉ saak deur melding te maak van die verskillende dele, eienskappe of kwaliteite van die saak.
BESPREEK: Verduidelik die betekenis van iets aan die hand van logiese argumente.
IDENTIFISEER: Gee die wesenlike kenmerke weer.
GEE ‘N OORSIG: Gee ŉ samevatting (opsomming, ŉ verkorte weergawe) van die hoofpunte van ŉ vraagstuk en lewer kommentaar daaroor.
SOM OP: Gee ŉ samevatting van die belangrikste feite sonder detail, illustrasies, kritiek of bespreking.
GEE ‘N UITEENSETTING: Gee ŉ samevatting van die hoofpunte van die onderwerp in ŉ duidelike en logiese volgorde sodat verskille, ooreenkomste en raakpunte duidelik aangetoon word.
ILLUSTREER: Maak gebruik van ŉ skets, diagram of grafiese voorstelling om ŉ begrip te verduidelik of ŉ probleem op te los.
IN VERBAND BRING: Dui duidelik aan hoe verskillende aspekte met mekaar verband hou, by mekaar aansluit of ooreenstem.
INTERPRETEER / VERTOLK: Lewer kommentaar oor beskikbaar feite, met verwysing na toepaslike voorbeelde. Gee ŉ duidelike aanduiding van u eie vertolking daarvan.
KONTRASTEER: Beklemtoon verskille, teenstellings en ongelykhede van die feite of gebeure.
VERGELYK: Stel die feite, gebeure of probleme teenoor mekaar en dui ooreenkomste en verskille aan of ontleed die ooreenkomste en verskille tussen stellings, idees ens. (Let op die verskil tussen kontrasteer en vergelyk).
LEWER KOMMENTAAR: Spreek ŉ eie mening uit met betrekking tot die gegewe vraagstuk. Sê of u met ŉ bepaalde stelling saamstem of nie.
KRITISEER: Gee u beredeneerde opinie oor iets deur te wys op die goeie en slegte punte. U opinie moet deur feite en argumente ondersteun word. Om te kritiseer beteken nie om aan te val nie.
ONDERSOEK/ONTLEED: Verdeel die gegewens in dele en bespreek dit krities.
VERDUIDELIK: Gee ŉ duidelike uiteensetting (verklaring). Lig toe met voorbeelde en/of illustrasies en voer redes aan vir uitsprake of resultate.
EVALUEER: Maak ŉ waardebeoordeling op grond van bepaalde uitgangspunte of kriteria. Verwys na voor- en nadele en gee ook u eie mening of die van ŉ kundige. Moet nie bespreek nie.
Bron: Aangepas uit McMillan, 1997.
UITEENSETTING VAN LESINGS:
Lesings 1-6: Algemene beginsels
Lesings 7-9: Tjeks
Lesing 9: Promesse
Lesing 10: Reisigerstjeks & Kredietkaarte
Lesing 11: Aanlyn bankbedrywighede & Krediet Oorplasings.
LESING 1: ALGEMENE BEGINSELS VAN DIE REG VAN VERHANDELBARE DOKUMENTE
Na afhandeling van hierdie lesing, moet u in staat wees om die volgende te doen:
1. Onderskei tussen waardepapiere en verhandelbare dokumente.
2. Bespreek die kambiale – en onderliggende verpligting.
3. Demonstreer ‘n deeglike kennis en begrip van die komponente, rol van die partye en funksies m.b.t. wissels, tjeks en promesses.
4. Definieer wissels, tjeks en promesses.
5. Identifiseer die partye betrokke by verhandelbare dokumente.
1. Malan F.R., Pretorius, J.T. and du Toit SF, Malan on Bills of Exchange, Cheques
and Promissory Notes, 5th ed, LexisNexis: Durban, 2009 (par 1, 3-7 & 10-14)
2. Nagel C.J. et al, Kommersiële Reg, 3de uitg, LexisNexis Butterworths: Durban, 2006
(par 30.01-30.03, 30.05 & 30.07-30.20)
1. Malan F.R., Pretorius, J.T. and du Toit, S.F., Malan on Bills of Exchange, Cheques
and Promissory Notes, 5th ed, LexisNexis: Durban, 2009 (par 2 & 8-9)
(par 30.04, 30.06 & 30.21-30.23)
Verduidelik die ‘kambiale’ en ‘onderliggende’ verpligting.
Verhandelbare dokument: _________________________________________________
Nemo plus iuris reël: _____________________________________________________
- Betaalmiddelereg handel hoofsaaklik met verhandelbare dokumente, met die nodige beklemtoning
Die onderskeid tussen waardepapiere en verhandelbare dokumente.
Basiese beginsels en definisies van verhandelbare dokumente.
Geldigheidsvereistes van verhandelbare dokumente.
2. Algemene beginsels en die onderskeid tussen waardepapiere en verhandelbare dokumente
- Dis is belangrik om te verstaan of en wanneer verhandelbare dokumente verhandelbaar en
oordraagbaar is. Die tradisionele toets van verhandelbaarheid is of die instrument oordraagbaar is,
soos kontant met aflewering, en of dit vatbaar is vir regsaksie deur die persoon wat dit pro tempore
hou. ŉ Ander gewone vereiste is dat die instrument ŉ onderneming moet bevat om geld te betaal of
sekuriteit, wat geld verteenwoordig, te lewer.
- Verhandelbare dokumente staan ook bekend as waardepapiere. Beide verhandelbare dokumente
en waardepapiere het ŉ sekere waarde wat baie hoër is as die waarde van die stuk papier self,
omdat dit persoonlike regte/ vorderingsregte omvat wat die afdwinging en oordrag daarvan,
mobiliseer en vereenvoudig. Hierdie regte kan slegs afgedwing word deur besit van die
dokumente.(bv slegs die houer van ‘n fliekkaartjie kan toegang tot ‘n fliek verkry, net so kan slegs
die houer van ‘n tjek dit wissel.)
- Waardepapiere is ŉ baie breër/wyer konsep as die konsep “verhandelbare dokumente”, want nie
alle waardepapiere kan verhandel word nie (aandeelsertifikate, poswissels en ladingsbriewe is
waardepapiere maar kan nie verhandel word nie, terwyl banknote, wissels, tjeks en promesses,
verhandelbare dokumente is wat verhandel kan word). Verhandelbare dokumente is slegs ŉ
spesifieke soort waardepapier. (sien Figuur 1)
- Verhandelbare dokument het ŉ tweeledige betekenis:
Eerstens is dit onderskeibaar van ŉ waardepapier as ŉ spesifieke tipe waardepapier, want alle verhandelbare dokumente kan verhandel word, terwyl nie alle waardepapiere verhandel kan word nie. Daarom moet die dokument en die regte wat dit insluit, maklik van een persoon na ŉ ander oorgedra kan word. (Dit is nie die posisie t.o.v. waardepapiere nie)
Tweedens, bekom die daaropvolgende houer van die dokument (oordragnemer), wat die dokument in goeie trou en teen waarde neem, gewoonlik al die regte t.o.v. die dokument (wissel, tjek of promesse) selfs al het sy voorganger ŉ defektiewe reg daarop gehad. Hierdie regte/magte van die houer van ŉ verhandelbare dokument is in art 36 van die Wet uiteengesit. Die regspreuk nemo plus iuris ad alium transferre potest quam ipse habet (no one can transfer a greater right than he himself has) vind nie toepassing in hierdie geval nie. Die rede waarom hierdie spreuk nie toepassing vind in die geval van verhandelbare dokumente nie, is omdat wissels en promesses aan geld gelykgestel is en sommige van die eienskappe toegedig is. (Indien die oordraggewer nie in goeie trou opgetree het nie of nie waarde toegevoeg het nie, sou hy/sy geen beter aanspraak as sy/haar voorganger daarop gehad het nie.)
- Met verwysing na die bogenoemde nemo plus iuris reël: Hierdie reël vind nie toepassing op
verhandelbare dokumente nie, alhoewel dit toepassing vind op waardepapiere (hoofsaaklik a.g.v.
die sakeregtelike beginsels en omdat verhandelbare dokumente aan geld gelykgestel is).
- Die waardepapier druk die noue verbintenis tussen besit van die instrument en die uitoefening van
die regte daarin vervat, baie goed uit. Ter illustrasie:
Eerstens, die kontrak tot die wissel word gesluit deur lewering van die instrument.
Tweedens, slegs die houer van die wissel beskik oor die mag om o.g.v. die instrument aksie in te stel en om die regte daarin vervat af te dwing, alhoewel nie elke houer van ŉ instrument ook ŉ krediteur is i.t.v. die regte wat daarin vervat is, nie. ŉ Krediteur i.t.v. ŉ wissel is die persoon wat die kontrak tot die wissel gesluit het met die trekker, akseptant of endossant.
Derdens, die partye tot die wissel onderneem om betaling te laat geskied aan die houer.
Vierdens, die akseptant van die wissel kan slegs onthef word van aanspreeklikheid, deur reëlmatige betaling.
Vyfdens, oordrag van die persoonlike regte wat in die wissel vervat is, kom tot uitvoerig deur die verhandeling van die instrument.
Sesdens, verkryging van die regte word afhanklik gestel van ŉ reëlmatige houer se verkryging van die instrument self.
3. Die kambiale/wisselregtelike verpligting
- Oorspronklik, is die kambiale verpligting beskou as afkomstig te wees van die kontrak van
wisseling. I.t.v. hierdie kontrak (cambium traiecticum vel mercantile) het een party onderneem om ŉ
bedrag geld aan ŉ ander party te betaal, wat op sy beurt, onderneem het om die bedrag op ŉ latere
tyd en plek, in ŉ ander wisselkoers terug te betaal. Die wissel wat na aanleiding van hierdie kontrak
uitgereik is, het geen afdwingbare verpligting bevat nie. Daarom was dit moontlik dat die kambiale
verpligting tot uitvoering gekom het sonder dat ŉ wissel enigsins getrek is.
- Die nuwe benadering het die kambiale verpligting op die wissel self gegrond, en het twee
dominante teorieë tot gevolg gehad: die skeppingsteorie en die kontraksteorie.
- Die skeppingsteorie grond die kambiale verpligting op ŉ eensydige en abstrakte handeling van die
skuldenaar, naamlik die ondertekening van die instrument: konsensus is nie nodig om
aanspreeklikheid te vestig nie. Hierdie teorie word egter nie in SA nagevolg nie. Dit is nie korrek om
die handtekening op ŉ wissel gelyk te stel aan ŉ deklarasie van voorneme om gebind te wees nie.
Die trekker is nie van voorneme om elke houer te betaal nie.
- Daarom, die kambiale verpligting in SA rus op twee pilare: die kontraksteorie en die beskerming
van goeie trou.
Kontraksteorie Die kambiale verpligting is hoofsaaklik ŉ kontraktuele verpligting. Kontrak alleen verskaf nie ŉ bevredigende oplossing vir alle gevalle waarin aanspreeklikheid toepassing vind nie en die leerstuk van die beskerming van goeie trou word gebruik as ŉ alternatiewe bron om kontrak as ŉ bron van die kambiale verpligting aan te vul. Die Wet ondersteun hierdie benadering in arts 19 (aanspreeklikheid is gebaseer op kontrak en geen kontrak van ŉ wissel is voltooid en onherroeplik tot en met lewering van die instrument om die kontrak te sluit nie), 19(3) (as ŉ wissel in die hande van ŉ reëlmatige houer is, is ŉ geldige lewering deur alle partye voordat hulle aanspreeklik gestel is aan die houer, veronderstel) en 21 (geen persoon is aanspreeklik as ŉ trekker, akseptant of endossant van ŉ wissel indien hy dit nie as sodanig onderteken het nie, maar sy handtekening alleen is nie voldoende nie).
Beskerming van goeie trou Beskerming van goeie trou regverdig die oplegging van aanspreeklikheid in daardie gevalle waar die ondertekenaar aanspreeklik gehou word teenoor die koper in goeie trou, beide waar hy homself nie kontraktueel verbind het nie en waar hy verwere kan aanvoer teen sy onmiddellike teenparty. ŉ Waardepapier beskerm die belange van 3de persone wat nie partye tot die geval en verhandeling van die instrument en die onderliggende transaksies was nie. Maar die reg kan nie elke geloof beskerm nie. Die goeie trou van die koper word slegs beskerm waar die voorkoms dat iemand anders in staat was om die eiendom tegelde te maak, toegevoeg kan word aan die oorspronklike eienaar. Aanspreeklikheid aan ŉ reëlmatige houer is nie gevestig in kontrak of skuld nie, maar berus op objektiewe grondslae. Die risiko-idee onderlê die kambiale verpligting. Tog sal nie elke handtekening op ŉ wissel wat blyk die van die party daartoe te wees, aanspreeklikheid vestig nie. Die ondertekenaar van ŉ wissel sal slegs aanspreeklikheid opdoen indien hy die instrument onderteken het met die wete dat dit ŉ wissel is. Die beskerming van goeie trou van die bona fide houer vir waarde vestig nie net regte t.o.v. die instrument in hom nie, maar skakel ook verwere wat beskikbaar was aan vorige partye, uit.
3.1 Kambiale en onderliggende verpligting
- Wissels, tjeks en promesses word hoofsaaklik gebruik om skulde te delg, krediet te verskaf of
- Kommersiële Reg par 30.26-27: ‘n Verhandelbare dokument soos ‘n tjek word gewoonlik getrek op
grond van een of ander kontrak tussen die partye, byvoorbeeld ‘n koopkontrak ingevolge waarvan
die koper die koopprys aan die nemer moet betaal. Hierdie (hoof)kontrak vorm die onderliggende
verbintenis tussen die partye.
- Wanneer die partye egter ooreenkom om ‘n verhandelbare dokument as betalingsinstrument te
gebruik, word ‘n bykomstige hulpkontrak op die dokument self gesluit. Dit staan bekend as die
kambiale verpligting. Die onderliggende verbintenis is dus die causa vir die bestaan van die
- Die causa is nie ŉ meganiese deel van die kontrak tot die wissel nie; ŉ onderliggende verpligting
vestig die causa slegs en tot so ŉ mate waartoe die partye gemeen het om die kontrak afhanklik
daarvan te stel.
- ŉ Erkenning van skuld tesame met ŉ uitdruklike of stilswyende belofte om daardie skuld af te los,
het ŉ soortgelyke afhanklike verpligting tot gevolg.
- Die vraag of ŉ nuwe verpligting geskep is, word vasgestel deur die intensie van die partye. ŉ Nuwe
verpligting vervang selde die huidige skuld en is glad nie ŉ novasie van die ou verpligting nie.
- Die opdrag in ŉ wissel mag nie voorwaardelik wees nie en ŉ wissel mag nie op so ŉ wyse getrek
word dat dit voorwaardelik gestel word aan die skuld waarvoor dit uitgereik is nie.
- Die kambiale verpligting vervang nie die onderliggende verpligting nie, maar die twee verpligtinge
loop hand aan hand en is kumulatief, aangesien beide gerig is op die betaling van dieselfde skuld.
- ‘n Voorbeeld van kambiale en onderliggende verpligting: A bou ‘n huis vir B. Die
koste beloop R100 000. Die onderliggende verpligting is op B om die R100 000 aan A
te betaal vir die arbeid. B kan die bedrag kontant betaal, maar verkies om ‘n tjek ten
gunste van A uit te reik. Deurdat B die tjek geteken het en dit aan A gelewer het,
ontstaan daar nou ‘n nuwe kontrak – die kambiale verpligting- wat geskep is deur die
tjek. A is die begunstigde en kan sy regte op grond van die tjek afdwing.
4. Basiese konsepte en definisies
- Definisies aangaande die drie verhandelbare dokumente:
Wissel ŉ Onvoorwaardelike skriftelike opdrag, gerig deur een persoon aan ŉ ander, geteken deur die persoon wat dit rig, om die persoon aan wie dit gerig is te versoek om op aanvraag te betaal, of op ŉ vasgestelde of vasstelbare tyd in die toekoms, ŉ sekere bedrag geld, aan ŉ spesifieke persoon of ŉ persoon wat deur hom aangedui is, of aan toonder.
Tjek ŉ Wissel getrek op ŉ bank en betaalbaar op aanvraag.
Promesse ŉ Onvoorwaardelike skriftelike belofte gemaak deur een persoon aan ŉ ander, geteken deur die persoon wat die belofte maak, om op aanvraag te betaal of op ŉ vasgestelde of vasstelbare tyd in die toekoms, ŉ sekere bedrag geld, aan ŉ spesifieke persoon, of ŉ persoon wat deur hom aangedui is, of aan toonder.
- Definisies aangaande partye betrokke by wissels, tjeks en promesses:
Trekker Die persoon wat ŉ skriftelike opdrag gee dat ŉ bedrag geld betaal moet word. Die persoon wat ŉ wissel of tjek skep.
Belower/promittant Die persoon wat ŉ promesse skep. Die persoon wat beloof om te betaal. Die belower/promittant stem nie ooreen met die trekker van ŉ wissel nie, maar met die akseptant van die wissel.
Betrokkene Die persoon aan wie die opdrag om te betaal, gerig is. Hy moet by die naam genoem word of andersins met redelike sekerheid op die wissel aangedui word. In die geval van ŉ tjek, moet die betrokkene altyd die bank wees. In die geval van ŉ promesse, is daar geen betrokkene nie.
Nemer Die persoon in wie se guns die dokument oorspronklik opgestel is. Indien die wissel nie betaalbaar is aan die houer nie, moet die nemer genoem word of andersins met redelike sekerheid aangedui word. ŉ Wissel mag getrek word, betaalbaar aan:
twee of meer nemers gesamentlik
een van twee nemers
een of verskeie nemers in die alternatief
die houer van ŉ amp
Akseptant Geen persoon sal aanspreeklik wees as ŉ trekker, akseptant of endossant, behalwe indien hy die wissel in daardie hoedanigheid onderteken het nie (dus ‘n persoon se handtekening moet op die wissel verskyn om aanspreeklik te wees). Die betrokkene van ŉ wissel is nie aanspreeklik t.a.v. die instrument nie omdat hy dit nie onderteken het nie. Hy is bloot betrokke by die wissel maar hy is nie ŉ kontrakterende party daartoe nie. Alhoewel, wanneer hy die wissel aanvaar, m.a.w. hy stem toe tot die opdrag van die trekker deur die wissel te onderteken, word hy ŉ party tot die wissel en is verantwoordelik ten aansien daarvan. Die akseptant, daarom, is die betrokkene wat ŉ party tot die wissel geword het deur akseptasie daarvan. Akseptasie vind slegs plaas in geval van wissels.
Endossant Die nemer van ŉ wissel is nie ŉ party tot die wissel nie en is daarom nie aanspreeklik ten aansien daarvan nie. Hy beskik oor sekere regte, soos om die wissel te verhandel. Indien die nemer die instrument deur endossement (handtekening) verhandel , sal hy daarna bekendstaan as die endossant van die dokument. A.g.v. sy ondertekening van die instrument, het hy ŉ party daartoe geword en is aanspreeklik ten aansien daarvan. Die endossant, daarom, is die persoon wat die dokument verhandel het deur endossement en lewering.
Geëndosseerde ŉ Endossant mag ŉ wissel aan iemand anders by name endosseer bv “Betaal D of persoon aangedui”. Die persoon aangedui in naam, D, staan bekend as die geëndosseerde. D mag op sy beurt die dokument verhandel deur endossement en lewering, in welke geval hy (D), ook ŉ endossant word.
Houer Die houer is die nemer, geëndosseerde of toonder van ŉ wissel wat in besit is van die instrument. Die houer is die persoon geregtig op betaling i.t.v. die instrument.
Toonder Die persoon in besit van ŉ wissel betaalbaar aan toonder.
Wisselborg of borg As ŉ persoon homself as borg vir betaling deur die trekker, akseptant of geëndosseerde bind deur die instrument te onderteken, staan hy bekend as die borg, of ondertekenaar van ŉ wisselborg.
- In die geval van ŉ wissel of ŉ tjek, is daar ten minste drie partye betrokke, naamlik die trekker, die
betrokkene en die nemer. In die geval van ŉ promesse is daar slegs twee partye betrokke, die
belower/promittant en die nemer.
Figuur 1 (Kenmerke en tipes waardepapiere)